open-index/open-wikipedia-markdown huggingface dataset:
Cypher (orlaivis)

**Cypher** – eksperimentinis bepilotis, vertikalaus pakilimo žvalgybos orlaivis, JAV armijai kurtas „Sikorsky“ korporacijos. Buvo sukurti du modeliai – **„Cypher“** ir **„Cypher II“**.

„Cypher“ bandomasis mažas modelis pirmą kartą pakilo 1988 m. vasarą. Jis buvo 1,75 m diametro, 55 cm aukščio ir svėrė 20 kg.

Pirmasis tikras „Cypher“ orlaivis buvo 1,9 m diametro ir svėrė 110 kg. Pirmasis jo skrydis įvyko 1993 m. Šis modelis buvo naudojamas visą paskutinį XX a. dešimtmetį įvairioms demonstracijoms ir bandymams.

„Cypher“ pagrindu JAV jūrų pėstininkų korpusui buvo sukurtas „Cypher II“, pramintas „Dragon Warrior“ (). Nuo savo pirmtako jis skyrėsi keliomis detalėmis, pavyzdžiui, buvo galimybė pridėti sparnus ilgesnių atstumų skrydžiams. Su sparnais „Cypher II“ galėjo nuskristi iki 185 km atstumą, o didžiausias greitis buvo 250 km/h. Nėra žinoma, ar šis modelis iš tiesų bus gaminamas ir naudojamas.
Kamov Ka-25

**Ka-25 (KA-50;52)** (NATO pavadinimas – **Hormone**; **KAMOV**) Ka-25 – karinis Sovietų Sąjungos sraigtasparnis, jūrų pajėgoms sukurtas Kamov biuro.

Pirmą kartą pakilo 1961 metais. Kaip ir dauguma Kamov karinių sraigtasparnių, jis turėjo du vedančiuosius sraigtus, besisukančius priešinga kryptimi, todėl uodegos sraigtas nebenaudojamas.

Buvo sukurti keli variantai, tačiau pagrindinės paskirtys – povandeninių laivų paieška ir naikinimas bei minų laukų valymas. Povandeninių laivų medžioklei skirti sraigtasparniai turėjo sonarą, giliavandenes bombas, torpedas, radarą, magnetinių anomalijų paieškai skirtus prietaisus. Vėlesnės modifikacijos: KA-50, KA-52- skirti oro erdvei saugoti, ginkluoti „VICHR“ tipo šiluminėmis ar (lazerinio nuvedimo) raketomis, bei oras – žemė raketomis šarvuotai technikai ar priešo gyvajai jėgai naikinti. Naudoti Afganistane, Čečėnijoje. Del unikalių sraigtų konstrukcijų, jie sunkiau numušami lengvaisiais kulkosvaidžiais. Antai numušus uodegos sraigtą „Cobra“ sraigtasparniui, šis praranda stabilumą, priverčiamas didinti greitį ir trauktis iš atakos, priešingu atveju imtų suktis aplink ašį ir leistis priešo zonoje. Kamov tai mažiau pavojinga. Kabinos stiklai yra neperšaunami lengvaisiais kulkosvaidžiais, fiuzeliažas taip pat šarvuotas.

Be Sovietų Sąjungos, Ka-25 buvo ar tebėra naudojamas Indijoje, Sirijoje, Ukrainoje, Vietname, Jugoslavijoje.

Didžiausias greitis – 200 km/h. (KA-25); 250–350 km/h(KA-50;52)
Čerčilis (reikšmės)

**Čerčilis** () gali reikšti:
*Vinstonas Čerčilis – garsų JK premjerą;
*Čerčilis (Manitoba) – miestą Kanadoje;
*Čerčilis (Hadsono įlanka) – upę centrinėje Kanadoje;
*Čerčilis (Atlantas) – upė rytų Kanadoje;
*Čerčilio tvenkinys – tvenkinį Čerčilio upėje;
*Čerčilio krioklys – krioklį Čerčilio upėje;
*Čerčilis (Australija) – miestą Australijoje;
*Čerčilis (JAV) – miestą JAV, Pensilvanijoje.
Novi Sado Vojvodina

**Novi Sado Vojvodina** – Serbijos krepšinio klubas, įsikūręs Novi Sado mieste. Klubas dalyvauja Serbijos pirmenybėse, nacionalinėje taurėje bei Adrijos lygoje. Ekipos namų aikštė – 11500 vietų turinti Spens Sports Center arena.

## Nuorodos

* Serbijos aukščiausios lygos puslapis apie komandą
Čerčilis (Hadsono įlanka)

**Čerčilis** (, ) – upė centrinėje Kandoje, Saskačevane ir Manitoboje. Prasideda Il a la Kroso ežere. Tačiau neretai Čerčilio ištakomis laikoma Biverio upė, prasidedanti Albertoje. Teka Didžiosiomis lygumomis į rytus ir šiaurės rytus. Prateka ežerų virtinę (Hairoko, Grenvilio, Pietų Indiano, Gauerio). Įteka į Hadsono įlanką ties Čerčilio miestu. 

Upės vagoje gausu slenksčių. Čerčilis užšalęs nuo lapkričio iki birželio. Įrengta Ailen Folso HE (susidarė Čerčilio tvenkinys).
Sarisoforai

**Sarisoforai** (Συνασπισμός) – makedoniečių pėstininkai, kaudavęsi makedoniečių falangoje. Pavadinti pagal pagrindinį jų ginklą sarisą.

Sarisoforo ginkluotė buvo:
* sarisa – iki 6 m ilgio pika, laikoma abiem rankomis
* skydas – nedidelis (palyginus su hoplito skydu), tvirtinamas prie dilbio, kad abi rankos būtų laisvos kautis sarisa
* šalmas – atviras, lengvesnis už korintinį šalmą
* kirasa – lengvesnė už hoplitų
* kalavijas – trumpas kalavijas arba machaira
* antblauzdžiai – vėliau jų nebenaudojo
Artezinis vanduo

**Artezinis vanduo** (pagal Prancūzijos provincijos Artua lotynišką pavadinimą *Artesium*) – požeminis vanduo, hidrauliškai suspaustas tarp vandeniui sąlyginai nelaidžių sluoksnių (vandensparų).

Išgręžtame į vandeningąjį sluoksnį gręžinyje vanduo pakyla aukščiau vandeningojo sluoksnio kraigo. Linija jungianti pakilusio vandens lygio taškus gręžiniuose, vadinama *pjezometriniu lygiu*. Vandens pakilimo aukštis nuo vandeningojo sluoksnio kraigo iki pjezometrinio lygio vadinamas *spūdžiu*. Kai spūdis pakankamai didelis, artezinio vandens sluoksniai dažniausiai slūgso ikikvarteriniuose dariniuose, didelėse geologinėse struktūrose, sudarydami artezinius baseinus. Arteziniame baseine skiriamos trys sritys: maitinimo, spūdžio ir iškrovos arba drenažo.
* *Maitinimo srityje* vandeningas sluoksnis yra aukščiausioje vietoje ir nudrenuotas. Todėl vandenys čia turi laisvą (nespūdinį) paviršių (gruntiniai vandenys). Maitinimo srityje gruntinio vandeningojo sluoksnio storis priklauso nuo metereologinių veiksnių.
* *Spūdžio srityje* pjezometrinis lygis yra aukščiau vandeningojo sluoksnio kraigo (arteziniai arba spūdiniai vandenys). Spūdžio srityje artezinio vandeningojo sluoksnio storis visą laiką pastovus. Ties maitinimo ir spūdžio sričių riba gruntiniai vandenys dėl atmosferos kiekio laikinai gali pereiti į spūdinius arba atvirkščiai.
* *Iškrovos srityje*, daugiausia upių slėniuose, artezinis vanduo išteka į žemės paviršių šaltiniais ir formuoja upių požeminį nuotėkį.
Jeigu arteziniame baseine yra keli vandeningi sluoksniai, kiekvienas iš jų gali turėti skirtingą pjezometrinį lygį, priklausantį nuo maitinimo ir drenažo sąlygų. Didelių artezinių baseinų vanduo yra įvairios cheminės sudėties: nuo labai mineralizuotų chloridinio tipo sūrymų iki gėlų, mažai mineralizuotų, hidrokarbonationio tipo vandenų. Pirmieji dažniausiai slūgso baseino apatiniuose vandeninguose sluoksniuose, antrieji – viršutiniuose. Gėli viršutinių sluoksnių arteziniai vandenys susidaro iš kritulių arba susigėrusio paviršinio vandens; jie yra svarbiausias geriamo vandens šaltinis. Labai mineralizuoti apatinių sluoksnių arteziniai vandenys yra įvairių geologinių epochų vandenų reliktai. Lietuvos arteziniai vandenys priklauso Pabaltijo arteziniam baseinui.
Smartfish

**Smartfish** () – dvivietis eksperimentinis lėktuvas, suprojektuotas Konrado Šafroto. Patį lėktuvą kuria kelios kompanijos: *[[Extra aircraft]]*, *[[Leichtwerk]]*, *[[LTB Borowski]]*, *[[Liebherr]] Aerospace*, DLR, *[[RUAG Aerospace]]* ir EPFL. Kiekviena jų yra atsakinga už atskirą sritį – integraciją ir banduomuosius skrydžius, dizainą, pakilimo ir leidimosi sistemas ir taip toliau. Tai yra tarptautinis projektas su centru Šveicarijoje.

Daugumos orlaivių koncepcija yra kurta atsižvelgiant į įvairių skraidančių gyvūnų kūno sudėjimą, leidžiantį jiems skraidyti ir pasiekti vienokį ar kitokį reikiamą efektą. *Smartfish* – turbūt vienintelis orlaivis, kurio koncepcija nusižiūrėta nuo žuvies – tuno.

Veikiantis, baterijomis varomas lėktuvo modelis buvo pagamintas kartu su Vokietijos Aerokosmonautikos Centru ir, pasak gamintojų, bandomąjį skrydį įvykdė 2007 m.

## Parametrai

* **Ilgis**: 6 m
* **Sparnų skersmuo**: 4,7 m
* **Aukštis**: 2 m

## Nuorodos

* smartfish.ch
Antiradaras

**Antiradaras** – prietaisas, perspėjantis transporto priemonės vairuotoją apie greičio matavimo prietaisą arba klaidinantis greičio matavimo prietaisus, neleisdamas tiksliai išmatuoti transporto priemonės greičio.

## Veikimas
Užfiksavęs į save nukreiptą lazerinio greičio matavimo prietaiso šviesos spindulį, akimirksniu įjungia savo lazerį, kurio nematomos šviesos srautas sutrukdo radarui priimti greitį matuojantį atspindėjusios šviesos srautą.

## Lazerinių antiradarų tipai
*Antiradaras-slopintojas – Jammer ( – slopinti).
Antiradaro - slopintojo šviesos srautas užslopina lazerinio radaro imtuvą, neleisdamas priimti šio atspindėjusios nuo automobilio šviesos srauto. Toks slopinimas atpažįstamas kaip trukdymas matuoti greitį, pareigūnas turi teisę sustabdyti automobilį.

*Antiradaras-apgavikas – Deceiver ( – klaidinti).
Antiradaro - apgaviko šviesos srautas suklaidina lazerinio radaro imtuvą, pakeisdamas šio atspindėjusios nuo automobilio šviesos srautą kitu, dėl kurio lazerinis radaras parodo koduotą informaciją apie matavimo klaidą pvz., „stovintis objektas“, „nėra atspindžio“, pn. Toks slopinimas atpažįstamas kaip natūrali matavimo klaida, pareigūnas toliau stengiasi pamatuoti greitį.

## Šaltiniai

## Nuorodos
NUTS:CY

**NUTS:CY** – Kipro suskirstymo į teritorinius statistinius vienetus sistema.

**[[NUTS]]**, pranc. *Nomenclature des Unités Territoriales Statistiques*, **Teritorinių statistinių vienetų nomenklatūra** – Europos Sąjungos unifikuota teritorijų skirstymo į regionus sistema, patvirtinta 2003 m. gegužės mėn. Europos Parlamento ir Tarybos Reglamentu (EB) Nr. 1059/2003, galiojančiu nuo 2003 m. liepos 1 d.

Kipras apima NUTS 1 (CY0), NUTS 2 (CY00) ir NUTS 3 (CY000) lygmenis, pastarasis į smulkesnius administracinius vienetus, apylinkes ir bendruomenes (δημοσ, κοινοτητα) toliau klasifikuojamas pagal Bendrijos **Vietinių administracinių vienetų** sistemą **LAU** .
Grol

**Grol** – Lietuvos black/death/grind metal atlikėjai iš Vilniaus.

## Biografija
Grol grupės ištakos yra 2002 metais kai *Master of Reality* (dabar *DISRUPTOR*) įsteigė grindcoro grupę **Grinding Gremlin**. Vėliau grupės pavadinimas buvo pakeistas į **Grol**, ir parašytos pirmosios dainos: „Grinding Gremlin“, „A Step In To A Shit“, „Inspirations of Obstructions“.

2004 metų žiemą prie grupės prisijungė gitaristas Rimtautas (*Thrigger*), bosistas Mindaugas (*NecroCannibal*), ir prasidėjo intensyvios repeticijos. Naujų narių dėka, jau parašytos dainos buvo patobulintos, bei sparčiai buvo kuriamos naujos. Tais pačiais metais buvo suformuotas grupės tikslas – groti true anal grind. Vasarą susiradus vokalistą Dalių (*Pizius*), grupė „išlindo iš garažo“ ir sėkmingai debiutavo Woodstock’04 festivalyje, ir toliau tęsė savo veiklą aktyviai koncertuodama.

2004 buvo įrašytas grupės demo diskas True Stench Never Dies bei Grol pasirašė kontraktą su Japonijos leidybine firma Bloodbath records šiam diskui išleisti.

2004 metų rudenį *analistus* pakvietė apšildyti garsiuosius JAV death metalo virtuozus Cannibal Corpse.

2005 metais į Angliją išvyko dirbti grupės vokalistas *Pizius* ir į jo vietą prie mikrofono stojo *Guthural*, o 2006 metais buvo paskelbta, kad grupę paliko Mindaugas (*NecroCannibal*), kuris buvo prisidėjęs prie Grol sukūrimo. Po trumpų paieškų prie grupės prisidėjo *Tasspias*. Vėliau prie grupės prisijungė ir antrasis gitaristas *Bachas* (aka *UNKNOWN*), bet grupėje ilgai neužsibuvo. Nusprendęs, kad grupėje geriau realizuosis grodamas gitara, *Tasspias* paliko bosą ant lentynos ir ėmė groti šešiastygę, savos gamybos, gitara. 2006-ų vasarą prie grupės prisijungė naujas bosistas – *Defleshed* iš kitos vilniečių brutal death metalo grupės Murder Site. Deja, neatlaikęs brutalios įtampos, Tasspias paliko Grol. Tada grupė nusprendė apsistoti ties keturių narių sudėtimi.
Vėliau, japonų leidybinė firma "BloodBath" records pagaliau išleido debiutinį pilnos trukmės Grol diską "True Stench Never Dies" ir grupė toliau sėkmingai egzistuoja Lietuvos metalo padangėje.

## Nariai
* Disruptor – būgnai
* Thrigger – gitara
* Guthural – vokalas
* Defleshed – bosinė gitara

## Buvę nariai
* Pizius – vokalas
* NecroCannibal – bosinė gitara
* Bachas – gitara
* Taspijus – gitara

## Diskografija
* *[[True Stench Never Dies]]* (2005)

## Nuorodos
* Oficiali Grol svetainė
Europos Iššūkio taurė

**Europos Iššūkio taurė** (*EuroChallenge*) – trečias pagal stiprumą Europos klubinių komandų turnyras, organizuojamas FIBA padalinio Europoje FIBA Europe. Turnyras startavo 2004 m., kaip Europos čempionų taurės tęsėjas ir iki 2008 m. vadinosi *FIBA Europos taure*.

## Visi Europos Iššūkio taurės čempionai

## Pastarieji sezonai

* *Plačiau straipsnyje [[Europos Iššūkio taurės 2007–2008 m. sezonas]]*
* *Plačiau straipsnyje [[Europos Iššūkio taurės 2008–2009 m. sezonas]]*

## Nuorodos
* Oficiali svetainė
TV6

**TV6** – televizijos kanalas, orientuotas į vyrišką auditoriją. Tarp programų vyrauja sporto laidos, animacija, vaidybiniai filmai bei serialai. Nuo 2017 m. priklauso „TV3 Group“ (buv. „All Media Baltics“) bendrovei.

## Istorija
2002 m. TV3 įkūrė Vilniaus kanalą „Tango TV“.
2004 m. tuometinė „Tango TV“ pasiekė 64 % Lietuvos televizijos auditorijos (2,13 mln. žiūrovų).
2008 m. rugsėjo 15 d. „Tango TV“ tapo **TV6**.

## Transliacija
* TV6 transliuojamas skaitmeninės televizijos kanalais (glaudinama MPEG-4 formatu) pirmuoju LRTC skaitmeninės TV tinklu, kartu su kanalais BTV, „Info TV“, „Liuks!“, LNK, LRT Plius, LRT televizija, TV3, TV1 bei TV8.
* Kanalą gali matyti daugelio kabelinių televizijų žiūrovai.
* TV6 įtrauktas į kai kuriuos palydovinių kanalų paketus.

## Programa
Kanalu rodomos laidos, serialai orientuojasi į vyrišką auditoriją, ja rodomi laidos apie automobilius, kriminaliniai, veiksmo serialai, bet taip pat rodomi ir komedijos žanro serialai, sporto rungtynių transliacijos. Kanalas taip pat rodo lietuviškai įgarsintą užsienio produkciją, kurios įgarsinimą užsako iš vertimo, subtitravimo ir įgarsinimo įmonės SDI Media.

## Sezonų šūkiai
* 2002–2003 m. „Pasaulis kitu kampu“
* 2006–2007 m. „O man – Tango!“
* 2007–2008 m. „Pailsėk su „Tango TV“
* 2017 m. iki 2022 m. Spalio 3 d. „#SuTV6PramogaujuKitaip“
* nuo 2022 m. spalio 3 d. „Pasimėgauk!“

## Logotipai

Vaizdas:Tangotvlogoold.jpg|„Tango TV“ logotipas nuo 2002 m. kovo 31 d. iki 2006 m. gegužės 30 d.
Vaizdas:Tangotvlogo.jpg|„Tango TV“ logotipas nuo 2006 m. gegužės 31 d. iki 2008 m. rugsėjo 14 d.
Vaizdas:Tv6logoold.jpg|TV6 logotipas nuo 2008 m. rugsėjo 15 d. iki 2009 m. rugpjūčio 23 d.
Vaizdas:TV6logonew.jpg|TV6 logotipas nuo 2009 m. rugpjūčio 24 d. iki 2013 m. rugsėjo 1 d.
Vaizdas:TV62018.jpg|alt=panaikintas|TV6 logotipas nuo 2018 m. sausio 1 d. iki 2022 m. spalio 2 d. (HD versija)
Vaizdas:TV6 2022.svg|TV6 logotipas nuo 2022 m. spalio 3 d.


## Nuorodos
* Oficialus TV6 tinklalapis
Antblauzdis

**Antblauzdis** (, ) – porinis kojos šarvas, saugantis blauzdą. Visada dengia priekinę blauzdos pusę, bet gali turėti ir dalį, uždengiančią užpakalinę blauzdos pusę.

Antblauzdžiai būdavo daromi iš įvairių medžiagų, pradedant nuo daugiasluoksnio audeklo iki plieno plokščių. Antblauzdžiai gali būti papildyti antšlauniais.

Antblauzdžiai būdavo būdingi sunkiesiems pėstininkams. Graikų hoplitai naudodavo bronzinius antblauzdžius.
Panašius antblauzdžius okrėjas naudodavo ir romėnų triarijai. Principai ir hastatai dažnai naudodavo tik kairįjį antblauzdį. Vėlyvosios Romos legionieriai antblauzdžių nebenaudojo, nors juos dar naudojo centurionai.

Viduramžiais pusiniai antblauzdžiai (saugoję tik blauzdos priekį,  ar *demi - greaves*) buvo perdirbti į pilnus antblauzdžius (), kurie gynė ir užpakalinę blauzdos dalį.

## Galerija

Image:NAMA Cnémide.jpg|Graikiškas antblauzdis
Image:ThracianOcree2.png|Trakietiškas antblauzdis (rastas Rumunijoje) 
Image:Thracianocree1.png|Kitas trakietiškas antblauzdis, irgi rastas Rumunijoje
Image:Greaves Denda - Inv 4330 (Staatliche Antikensammlungen, Munich, Germany)-transparent.png| Graikiški antblauzdžiai(V a.p.m.e)
Image:Osmar Schindler David und Goliath.jpg|Galijotas su antblauzdžiais Šindlerio paveiksle „Dovydas ir Galijotas“
Image:Centurio 70 aC - cropped.jpg|Centurionas su antblauzdžiais (šiuolaikinė rekonstrukcija)
File:Suneate 1.JPG|Samurajaus antblauzdis
Naujasis laikas

**Naujasis laikas** (***Jaunais laiks***, **JL**) – Latvijos dešinioji politinė partija.

Naujojo laiko partija linkusi į populizmą, besiskelbianti pagrindine antikorupcine jėga Latvijos politikoje. Partijos palaikytojai paprastai daugumą kitų politinių partijų vadina korumpuotomis ir valdomomis oligarchų. Dėl to Naujasis laikas turi labai įtemptus santykius su dauguma kitų partijų, nors šiuo metu yra valdančiojoje koalicijoje.

JL turi 1 vietą EP, kur yra Europos liaudies partijos narė.

## Istorija
Partija įkurta prieš 8-tos Saeimos rinkimus, 2001 m., tuomet labai populiaraus politiko ir bankininko Einaro Repšės.

* 2002–2004 – vadovauja vyriausybei (Einaras Repšė)
* 2004 – opozicijoje
* 2004–2006 – valdžioje, Aigaro Kalvyčio vyriausybėje
* 2006–2009 -  opozicijoje
* nuo 2009 m. - valdžioje, Valdžio Dombrovskio vyriausybėje

2008 m. partiją paliko žymūs Saeimos ir departamentų nariai - Ina Druviete, Karlis Sadurskis, Ilma Cepane ir Sandra Kalniete, ir įkūrė nuosaikią dešiniąją partiją „Pilietiška sąjunga“.

## Rezultatai rinkimuose

## Nuorodos
* Oficiali svetainė (latvių k.)
Kauno Kristaus Prisikėlimo cerkvė

**Kauno Kristaus Prisikėlimo cerkvė** stovi Kaune, Ramybės parko pietinėje dalyje, šalia Apreiškimo Švč. Dievo Motinai katedros.

## Istorija
Ankstyviausias mūrinis statinys buvusiose kapinėse, iškilęs stačiatikių sklypo centre. Bažnyčia suprojektuota 1858 m. Vyriausioje kelių ir viešųjų pastatų valdyboje Sankt Peterburge. Pastatas nedidelis, graikiško kryžiaus plano. Statant išplėsta priebažnyčio dalis, virš jo iškeltas bokštelis. Nuo prospekto link bažnyčios vedė tiesus takas.

Iki 1935 m. buvo metropolito katedros cerkvė. Po Pirmojo pasaulinio karo parapijos lėšomis atliktas remontas, 1923 m. pašventinta. 1935 m. pastačius naują Apreiškimo Švč. Dievo Motinai katedrą, Prisikėlimo bažnyčia priskirta jai (tapo filija), reikšmė sumažėjo.

1947 m. sovietų valdžia oficialiai įregistravo parapiją. Bažnyčioje mišias laikė katedros šventikas. 1957–1958 m. atliktas kapitalinis remontas. 1962 m. valdžia bažnyčią uždarė neva dėl to, kad viena religinė bendruomenė negali naudotis dviem šventyklomis vienu metu. Bažnyčia performuota į archyvą. 2000 m. pradžioje bažnyčia suremontuota ir vėl atidaryta.

## Galerija

Kauno cerkves by Augustas Didzgalvis.jpg|Kairėje
Kauno Kristaus Prisikėlimo cerkve 2009-01-29.jpg
Kaunas resurrection2.JPG
Kaunas Resurrection Orthodox church turned.JPG


## Šaltiniai
FIBA Europos Iššūkio taurė

**FIBA Europos Iššūkio taurė** *([[anglų kalba|angl.]] FIBA EuroCup Challange)* – ketvirtas pagal stiprumą Europos klubinio krepšinio tarpautinis turnyras, organizuotas FIBA Europos padalinio FIBA Europe nuo 2002 iki 2007 m. Paskutiniaisiais taurės čempionais tapo Samaros CSK-VVS krepšininkai.

## FIBA Europos Iššūkio taurės čempionai

## Nuorodos

* Oficiali svetainė
Latvijos kelias

**Latvijos kelias** () buvo Latvijos politinė liberalios krypties partija, įkurta 1993 m.

Partija nustojo egzistavusi 2007 m. rugpjūtį, kai ji susijungė su savo partneriu ankstesniuose rinkimuose Latvijos Pirmąja partija, sudarydama naują partiją LPP/LC.

## Istorija

Latvijos kelią 1993 m. rugsėjo 25 d. įkūrė keli buvę Latvijos Tautos fronto lyderiai, taip pat tremtiniai, grįžę į Latviją. 5-tos Saeimos rinkimuose 1993 m. Latvijos kelias gavo 32,4 % balsų ir tapo koalicijos vyriausybės vadovaujančiąja partija. Tačiau partijos populiarumas krito, 6-tos Saeimos rinkimuose 1995 m. ji gavo 14,6 % balsų, 7-tos Saeimos rinkimuose 1998 m. – 18,0 %. Tačiau nepaisant to, Latvijos kelias išsaugojo valdžią ir buvo visose koalicijos vyriausybėse nuo 1993 iki 2002 m. Keturi Latvijos kelio nariai yra buvę Ministrai pirmininkai: Valdis Birkavas (1993–1994), Maris Gailis (1994–1995), Vilis Krištopanas (1998–1999) ir Andris Bėrzinis (2000–2002).

8-tos Saeimos rinkimuose 2002 m. Latvijos kelias patyrė pralaimėjimą, gaudamas 4,9 % rinkėjų balsų, kurių neužteko, kad peržengtų 5 % barjerą ir patektų į Saeimą. Po šios nesėkmės keli politikai pasitraukė iš Latvijos kelio ir perėjo į kitas partijas. 2004 m. Europos parlamento rinkimuose partija gavo 6,5 % balsų ir vieną deputato vietą, kurią užėmė Georgas Andrejevas. 2005 m. į Rygos Tarybą Latvijos kelias nepateko.

## Rinkimų statistika

### [[Saeima|Saeimos]] rinkimai

### [[Europos parlamentas|Europos Parlamento]] rinkimai

### [[Rygos taryba|Rygos Tarybos]] rinkimai

## Nuorodos

* Oficiali svetainė
Jakovlev Jak-38

**Jakovlev Jak-38** buvo pirmas ir vienintelis Sovietų Sąjungoje į ginkluotę priimtas ir naudotas vertikalaus kilimo ir tūpimo (angl. STOL) naikintuvas.

Pirmieji naikintuvo brėžiniai atrodė panašūs į britų Hawker P.1154. Dėl problemų, atsirandančių eksploatuojant viršgarsinius lėktuvus, pradžioje buvo numatyta sukurti paprastus naikintuvus, skriejančius 0,95 Macho greičiu. Jak-38 (ir 38M) buvo kuriamas pasinaudojant Jak-36, šie lėktuvai neturėjo beveik nieko bendro.

Prototipas VM-01 buvo baigtas 1970 m. balandžio 14 d. Pirmasis skrydis įprastu būdu atliktas kitu prototipu VM-02 1971 m. sausio 15 d. O 1971 m. gegužės 25 d. su VM-03 buvo išmėgintas vertikalus pakilimas.

Iš viso buvo pagaminti 231 Jak-38 naikintuvai, įskaitant ir 38 dviviečius treniruočių lėktuvus (Jak-38U modifikacija).

Viena iš įdomiausių naikintuvo savybių – nusileidimas su nuotoliniu valdymu. Jak-38 nuotoliniu būdu susisiekdavo su lėktuvnešio kompiuterių sistema, kuri ir nutūpdydavo lėktuvą be piloto pagalbos.

## Variantai
**Jak-36M** – pirminis prototipas prieš sukuriant Jak-38. Buvo sukonstruotas pademonstruoti vertikalaus kilimo ir tūpimo galimybes. 

**Jak-38** – pirmasis naikintuvo modelis, pirmą skrydį atlikęs 1971 m. sausio 15 d. ir tarnybą pradėjęs 1976 m. rugpjūčio 11 d. Buvo pagaminta 143 lėktuvų.
 
**Jak-38M** – patobulinta Jak-38 versija. Pagrindinė naujovė – du Tumansky R-28V-300 ir du Rybinsk RD-38 varikliai. Padidintas pakilimo svoris. Ši modifikacija pradėta naudoti 1985 m. birželį. Buvo pagaminta 50 šios versijos naikintuvų.

**Jak-38U** – dvivietis treniruoklis Tarybų Sąjungos jūrų aviacijai. Ši naikintuvo versija turėjo pailgintą fiuzeliažą, talpinantį dvivietę pilotų kabiną. Pradėti naudoti 1978 m. lapkričio 15 d. Iki 1981 m. pagaminti 38 lėktuvai.

## Charakteristikos (Jak-38M)

### Pagrindinės
* Įgula: 1
* Ilgis: 16,37 m
* Sparnų mojis: 7,32 m
* Aukštis: 4,25 m
* Sparnų plotas: 18,5 m²
* Tuščio svoris: 7 385 kg
* Didžiausias pakilimo svoris: 11 300 kg
* Varikliai: 1× turboreaktyvinis Tumansky R-28 V-300 (66,7 kN); 2× turboreaktytviniai Rybinsk RD-38 (31,9 kN kiekvienas)

### Eksploatacinės
* Didžiausias greitis: 1 050 km/h
* Skrydžio nuotolis: 1 300 km
* Aukščio lubos: 11 000 m
* Kopimo greitis: 4500 m/min

### Ginkluotė
* Patrankos: GŠ-23L
* Bombos: dvi bombos FAB-500 (arba keturios FAB-250) arba dvi padegamosios bombos ZB-500, arba dvi atominės bombos RN-28.
* Raketos: įvairaus tipo (iki 240 mm)

## Taip pat skaitykite
* Jak-36
* Jak-141

## Nuorodos
* Apie Jak-38 acig.org tinklalapyje
NUTS:LT

**NUTS:LT** – Lietuvos suskirstymo į teritorinius statistinius vienetus sistema.

**[[NUTS]]**, pranc. *Nomenclature des Unités Territoriales Statistiques*, **Teritorinių statistinių vienetų nomenklatūra** – Europos Sąjungos unifikuota teritorijų skirstymo į regionus sistema, patvirtinta 2003 m. gegužės mėn. Europos Parlamento ir Tarybos Reglamentu (EB) Nr. 1059/2003, galiojančiu nuo 2003 m. liepos 1 d. Jis buvo papildytas 2005 m. spalio 26 d. Europos Parlamento ir Tarybos reglamentu (EB) Nr. 1888/2005 į Europos Sąjungą įstojus Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai.

Lietuva dėl mažos teritorijos apima visą NUTS 1 ir visą NUTS 2 lygmenis. NUTS 3 lygmenį atitinka apskritys, kurios į smulkesnius administracinius vienetus toliau klasifikuojamos pagal Bendrijos **Vietinių administracinių vienetų** sistemą **LAU**  į savivaldybes, o šios į seniūnijas.
Gureliai (Vilnius)

**Gureliai** – buvęs gatvinis kaimas, dabar Vilniaus miesto dalis, esanti miesto pakraštyje, 3 km į rytus nuo Lentvario. Pietuose siekia Vilniaus–Kauno geležinkelį. Tai vienas nedaugelio Lietuvoje gatvinių kaimų, kur palei vieną gatvę išsirikiavę namai, fasadais į gatvę. Gurelius aptarnauja 62 nr. autobusas (Kaimynų, Jono Švažo, Gurelių st.).

## Etimologija

Kildinamas iš slavybės *guras* ('kalno viršūnė, kauburys').

## Istorija

Vietovardis šaltiniuose minimas nuo 1630 m. Anksčiau priklausė Trakų rajonui, 1996 m. balandžio 24 d. tapo Vilniaus miesto dalimi.

## Gyventojai

## Šaltiniai

*
Tupolev

**Tupolev** () – Rusijos oro erdvės ir gynybos bendrovė, kurios būstinė yra Maskvoje. Oficialiai žinoma kaip akcinė bendrovė Tupolev, ji yra garsi "Tupolev OKB" arba "Tupolev konstruktorių" biuro, kurio pirmuoju vadovu buvo garsus sovietų aviacijos ir kosmoso pramonės inžinieriaus Andrejus Tupolevas, įpėdinė. 

Bendrovė 2002 m. spalio 22 d. minėjo savo 80-sias veiklos metines. 2013 m. Rusijos vyriausybė pradėjo bendrovės įjungimą į vieningą valstybinę aviacijos koporaciją, gavusią "Jungtinės aviacijos korporacijos" (rus. *Объединённая авиастроительная корпорация*) pavadinimą. Į ją taip pat įeina Beriev, Mikojan-Gurevič, AR, Irkut, Sukhoi ir Jakovlev.

## Tupolev orlaiviai

### Ankstyvieji stūmokliniai

* ANT-1 – pirmasis A. Antonovo ir tuo pačiu Sovietų Sąjungos lėktuvas. Kūrimo darbai prasidėjo 1911 m.
* ANT-2 – dvivietis lėktuvas. Pirmasis visiškai metalinis tarybinis lėktuvas.
* ANT-3/R-3
* ANT-4/TB-1
* ANT-5 – naikintuvo I-4 prototipas.
* ANT-6/TB-3
* ANT-7/R-6/KR-6/MR-6
* ANT-8/MDR-2
* ANT-9, PS-9 arba „Krylja sovetov“
* ANT-13/I-8
* ANT-14.
* ANT-16/TB-4
* ANT-20 Maksim Gorky
* ANT-21/MI-3
* ANT-22/MK-1
* ANT-23/I-12
* ANT-25
* ANT-40
* Tu-2 (ANT-58/ANT-61)
* Tu-4
* Tu-10

### Eksperimentiniai

* Tu-1
* Tu-6
* Tu-8
* Tu-12
* Tu-70
* Tu-72
* Tu-73
* Tu-74
* Tu-75
* Tu-80
* Tu-82
* Tu-85
* Tu-91
* Tu-93
* Tu-96
* Tu-98
* Tu-102
* Tu-105
* Tu-107
* Tu-110
* Tu-116
* Tu-119
* Tu-125
* Tu-155
* Tu-156
* Tu-206
* Tu-216

### Bombonešiai ir kt.

* Tu-14
* Tu-16
* Tu-20/Tu-95
* Tu-142
* Tu-22
* Tu-22M/Tu-26
* Tu-126
* Tu-160

### Naikintuvai-perėmėjai

* Tu-28/Tu-128P

### [[Oro laineris|Oro laineriai]]/transportiniai

* Tu-104
* Tu-114
* Tu-124
* Tu-134
* Tu-144
* Tu-154
* Tu-204
* Tu-214
* Tu-244
* Tu-330
* Tu-334
* Tu-444

### Nepilotuojami orlaiviai

* Tu-121C
* Tu-123
* Tu-139
* Tu-141
* Tu-143
* Tu-243
* Tu-300

### Planuojami orlaiviai
* PA KDA
* Tu-2000

## Nuorodos

* Oficiali svetainė
Katinas

**Katinas:**
* Katinas – naminis gyvūnas.

Taip pat:
* Katinai
* Katinų akmuo
* Katinų muziejus
* Katinų pagrindinė mokykla

## Pavardės:

**Katinas** − lietuviška vyriškos giminės pavardė.

Šios pavardės moteriškosios giminės formos yra: Katinienė (ištekėjusi moteris) ir Katinaitė (mergautinė pavardė).

Pavardę turi šie garsesni asmenys:
* Alvydas Katinas (g. 1960 m.) – politikas;
* Andrius Katinas (g. 1978 m.) –  šokėjas, choreografas;
* Eugenijus Katinas (1929–1994) – chirurgas onkologas;
* Jonas Katinas (g. 1955 m.) – politikas;
* Leonas Katinas (1907–1984) – tapytojas;
* Linas Leonas Katinas (1941–2020) – tapytojas;
* Osvaldas Katinas (g. 1975 m.) – politikas;
* Raimondas Katinas (g. 1953 m.) – pedagogas, chorvedys.
* Vladas Katinas (g. 1939 m.) – geologas;
* Vladislovas Algirdas Katinas (1938–2022) – inžinierius mechanikas.
Iljušin

**Iljušin** (AB „S.V.Iljušino aviacijos kompleksas“) – Rusijos orlaivių gamintojas. 

Rusijos vyriausybė sujungė Iljušin su Mikojan, Tupolev, Irkut, Suchoj ir Jakovlev į Jungtinę orlaivių statymo kompaniją.

## Žymesni lėktuvai

* Il-2
* Il-4
* Il-10
* Il-12
* Il-14
* Il-18
* Il-20
* Il-28
* Il-32
* Il-32
* Il-32
* Il-38
* Il-62
* Il-76
** A-50 (AWACS Il-76 variantas)
* Il-78
* Il-80
* Il-86
* Il-96
* Il-102
* Il-103
* Il-114

## Šaltiniai
Taškinė grafika

**Taškinė grafika** (**rastrinė grafika**) – tai skaitmeninių iliustracijų saugojimo būdas, kai paveikslai sudaryti iš mažų taškų, ne iš vektorinių objektų, naudojamų vektorinės grafikos formatuose.
Jie nusakomi matmenimis, pavyzdžiui, 800 taškų pločio ir 600 taškų ilgio.

Kiekvienas taškas vaizduojamas vienu ar keliais bitais. Vieno bito pakanka, kai paveikslas sudarytas vien iš baltų ir juodų taškų (be pustonių arba spalvų). Keturiais bitais galima užkoduoti 16
pilkio tonų arba tiek pat spalvų, 8 bitais – 256 spalvas. Didinant paveikslą, didėja ir jį sudarantys taškai, todėl blogėja paveikslo kokybė.

Taškinės grafikos iliustracijos kuriamos specialiomis piešimo programomis, taip pat perkeliant nuotraukas į kompiuterį skaitmeniniais fotoaparatais,
skaitytuvais ir kitais panašiais prietaisais.
Dažnesni taškinės grafikos formatai – PNG, JPG, BMP, GIF, TIF ir kt.
Čerčilis (Atlantas)

**Čerčilis** (, ) – upė šiaurės rytų Kanadoje, Niufaundlando ir Labradoro provincijoje, Labradoro pusiasalio rytuose. Prasideda ežeryne, pusiasalio centrinėje dalyje. Teka Kanados skydu į rytus, prateka Melvilio ežerą ir įteka į Atlanto vandenyno Hamiltono įlanką. Upė slenkstėta, gausu krioklių (Čerčilio, Porkjupaino ir kt.). Užšalusi lapkričio–gegužės mėnesiais. Įrengta hidroelektrinė.

Iki 1965 m. Čerčilis vadinosi **Hamiltono upe** (*Hamilton River*).

## Šaltiniai
Mikas Masys

**Mikas Masys** (g. 1892 m. gegužės 25 d. Latava, Anykščių valsčius – m. 1973 m. kovo 7 d. Detroitas) – JAV lietuvių visuomenės veikėjas, literatas.

## Biografija
Nuo 1912 m. gyveno JAV. Priklausė Amerikos lietuvių socialistų sąjungai, 1914–1916 m. Detroito, 1917–1919 m. Ročesterio kuopų pirmininkas. Priklausė Amerikos lietuvių darbininkų literatūros draugijai, reiškėsi kaip laisvamanis. XX a. trečiame dešimtmetyje draugijos Ateities žiedas įkurtoje mokykloje mokė vaikus lietuvių kalbos.

Bendradarbiavo JAV lietuvių laikraščiuose „Kova“, „Laisvė“, nuo 1928 m. laikraščio „Vilniaus žinios“ skyriaus redaktorius. Nuo 1934 m. daugiau kaip 10 metų vadovavo Detroito radijo lietuvių programai. Parašė pjesių teatro saviveiklininkams.

## Šaltiniai
Mykolas Marcinkevičius

**Mykolas Marcinkevičius** (1892 m. rugsėjo 29 d. Andrioniškyje – 1987 m. gegužės 20 d. Vilniuje) – Lietuvos gydytojas terapeutas, mokslininkas.

## Biografija
Buvo jauniausias keturių vaikų šeimoje. Mokėsi Andrioniškio rusiškoje pradžios mokykloje, 1908–1912 m. privačioje gimnazijoje. 1912–1913 m. gyveno Maskvoje, išlaikė vaistininko mokinio egzaminus. 1913–1914 m. dirbo įvairiose Rusijos miestų vaistinėse: Tverėje, Dmitrijeve, Tuloje, Permėje. 1914 m. Kijeve išlaikė vaistininko padėjėjo egzaminus, dirbo vaistinėse.

1919 m. grįžo į Lietuvą, buvo pašauktas į Lietuvos kariuomenę, tarnavo Kauno karo ligoninės vaistinėje. Baigęs tarnybą studijavo Lietuvos universiteto Medicinos fakultete, 1926 m. įgijo vidaus ligų gydytojo išsilavinimą.

1926–1928 m. dirbo gydytoju universiteto vaikų ligų klinikoje. 1928–1930 m. Rokiškio apskrities ligoninės gydytojas. 1930–1931 m. kūrė pirmuosius vaikų sveikatos centrus Linkuvoje ir Pašvitinyje.

1931–1944 m. gyveno Panevėžyje. Panevėžio ligoninės vidaus ir vaikų ligų skyriaus vedėjas, ligoninėje įkūrė modernią laboratoriją, įrengė rentgeno aparatūrą. 1932–1933 m. studijavo Prahoje ir Vienoje. 1942 m. paruošė ir apsigynė medicinos daktaro disertaciją „Blužnis kaip kraujo rezervuaras įvairioms sąlygoms veikiant“. 1941 m. Panevėžyje organizavo gailestingųjų seserų kursus. Aktyviai propagavo blaivybę, rengė antialkoholines parodas.

1944 m. dalyvavo kuriant VU Medicinos fakultetą. Dėstė studentams medikams ir vadovavo katedrai iki 1970 m. Nuo 1959 m. Medicinos mokslų daktaras. Nuo 1961 m. VU profesorius.

1997 m., praėjus 10-čiai metų po mirties, ligoninei, kurioje ilgą laiką veikė VU Medicinos fakulteto Vidaus ligų propedeutikos katedra, suteiktas Mykolo Marcinkevičiaus vardas.

## Šaltiniai
NUTS:PL

**NUTS:PL** – Lenkijos suskirstymo į teritorinius statistinius vienetus sistema.

**[[NUTS]]**, pranc. *Nomenclature des Unités Territoriales Statistiques*, **Teritorinių statistinių vienetų nomenklatūra** – Europos Sąjungos unifikuota teritorijų skirstymo į regionus sistema, patvirtinta 2003 m. gegužės mėn. Europos Parlamento ir Tarybos Reglamentu (EB) Nr. 1059/2003, galiojančiu nuo 2003 m. liepos 1 d. Jis buvo papildytas 2005 m. spalio 26 d. Europos Parlamento ir Tarybos reglamentu (EB) Nr. 1888/2005 į Europos Sąjungą įstojus Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai.

Lenkija NUTS 1 lygmenyje dalijama į vaivadijų grupes, NUTS 2 lygmenyje į vaivadijas. NUTS 3 lygmenyje sudarytos pavietų grupės, kurios į smulkesnius administracinius vienetus toliau klasifikuojamos pagal Bendrijos **Vietinių administracinių vienetų** sistemą **LAU** . į
Mil Mi-12

**Mil Mi-12** – didžiausias kada nors pastatytas sraigtasparnis. Suprojektuotas ir pastatytas Tarybų Sąjungoje sraigtasparnių gamintojo Mil.

Mi-12 pasižymi tik dviem skersai išdėstytais sraigtais, dėl ko buvo galima atsisakyti uodegos rotoriaus. Panaudoti dvigubi Mi-6 sraigtai. 

1965 m. pradėtas kurti sraigtasparnis, kurio keliamoji galia nebus mažesnė kaip 30 000 kg. Pirmasis skrydis atliktas 1968 m. liepos 10 d. 1969 m. vasarį sraigtasparnio prototipas pakėlė 31 030 kg krovinį į 2951 m aukštį, o 1969 m. rugpjūčio 6 d. – 44 205 kg į 2255 m aukštį ir pasiekė pasaulio rekordą.

Antras Mi-12 buvo pastatytas 1971 m. Jis buvo demonstruojamas įvairiose Europos šalyse, įskaitant ir Paryžiaus oro parodoje.

1974 m. programa buvo nutraukta, taip ir neprasidėjus serijinei Mi-12 gamybai. 

Vienas iš sraigtasparnių demonstruojamas Oro pajėgų muziejuje Monine, Rusijoje, o kitas – prie Mil sraigtasparnių gamyklos.

## Charakteristikos

### Pagrindinės

*Įgula: 6
*Keliamoji galia: krovinių iki 40 000 kg
*Ilgis: 37,00 m
*Sraigto skersmuo: 2 x 35,00 m
*Aukštis: 12,50 m (41 ft 0 in)
*Disko plotas: 1924 m²
*Tuščio svoris: 69 100 kg
*Pakrauto svoris: 97 000 kg
*Didžiausias kilimo svoris: 105 000 kg
*Varikliai: 4× Soloviev D-25VF, 4 048 kW kiekvienas

### Eksploatacinės

*Didžiausias greitis: 260 km/h
*Skrydžio nuotolis: 1000 km
*Skrydžio lubos: 3500 m
Asiniboinas

**Asiniboinas** (, ) – upė Kanadoje, Saskačevane ir Manitoboje; Raudonosios upės kairysis intakas. Prasideda pietryčių Saskačevane, teka prerijų plynėmis į pietryčius ir rytus. Tipiška lygumų upė, formuoja meandras. Vinipege susilieja su Raudonąja upe. Ties Portaž la Prairu Asiniboinas sujungtas su Manitobos ežeru. 1967 m. upė patvenkta Šelmuto užtvanka.

Svarbiausi intakai: Surisas, Ku Apelio upė (*Qu’Appelle*).

Upės pavadinimas kilo nuo indėnų asiniboinų.

## Nuorodos
* Straipsnis Kanados enciklopedijoje
Tautos partija

**Tautos partija** (***Tautas partija***) – politinė partija Latvijoje, įkurta 1998 m. Tautos partija yra petekus į 7-tą, 8-tą ir 9-tą Saeimą.

## Istorija
* 1998–1999 m. – įkūrimas, I vieta 7-tos Saeimos rinkimuose, opozicijoje.
* 1999–2000 m. – vadovauja vyriausybei.
* 2000–2002 m. – valdžioje. 2001 m. patenka į Rygos tarybą, bet lieka opozicijoje.
* 2002–2004 m. – III vieta 8-tos Saeimos rinkimuose, opozicijoje.
* 2004 m. – valdžioje.
* Nuo 2004 m. vadovauja vyriausybei.
* 2005 m. – valdančiojoje koalicijoje Rygos taryboje.
* 2006 m. – pergalė 9-tos Saeimos rinkimuose.

## Rezultatai rinkimuose

## Pirmininkai
* 1998-2002 m. – Andris Škėlė
* 2002–2006 m. – Atis Slakteris
* 2006– Aigaras Kalvytis

## Nuorodos
* Partijos svetainė
Surisas

**Surisas** (), **Mauzas** () – upė Kanadoje (Manitoboje, Saskačevane) ir JAV (Šiaurės Dakotoje); Asiniboino dešinysis intakas. Prasideda Saskačevane, teka į pietryčius Centrinėmis lygumomis, Šiaurės Dakotoje daro kilpą ir pasuka į šiaurės rytus. Manitoboje, netoli Brendono įteka į Asiniboiną.

Svarbiausias intakas – De Laksas.

Prie Suriso upės įsikūrę šie miestai: Istivanas, Veibernas, Oksbou, Milita, Surisas (Kanada), Mainotas, Velva (JAV).
Mil

**Mil** () – Tarybų Sąjungos (dabar Rusijos) sraigtasparnių gamintojo **Mil Maskvos sraigtasparnių gamykla** () sutrumpintas pavadinimas. Kompaniją 1948 m. įkūrė rusų konstruktorius Michailas Leontjevičius Milis.

## Modeliai

* Mi-1
* Mi-2
* Mi-3
* Mi-4
* Mi-6 
* Mi-8
* Mi-10
* Mi-12 – prototipas su dviem skersai išdėstytais sraigtais
* Mi-14
* Mi-17
* Mi-18 – prototipas
* Mi-20
* Mi-22 – suplanuotas, nepastatytas
* Mi-24
* Mi-25 – Mi-24 eksporto versija
* Mi-26 – sunkiausias ir galingiausias sraigtasparnis pasaulyje
* Mi-28
* Mi-30 – vertikalaus pakilimo lėktuvas, suplanuotas, nepastatytas
* Mi-32 – prototipas su trim sraigtais, nepastatytas
* Mi-34
* Mi-35 – Mi-24 eksporto versija
* Mi-36 – tik suplanuotas
* Mi-38
* Mi-40 – suplanuotas, nepastatytas
* Mi-42 – suplanuotas, nepastatytas
* Mi-44 – suplanuotas, nepastatytas
* Mi-46 – suplanuotas, nepastatytas
* Mi-60 – suplanuotas, nepastatytas

## Nuorodos

* Oficiali svetainė
Šiaurės Raudonoji upė

**Šiaurės Raudonoji upė**, *Red Riveris* (, ) – upė JAV (Minesotoje ir Šiaurės Dakotoje) bei Kanadoje (Manitoboje).

Pavadinime esantis žodis *Šiaurės* neleidžia supainioti su Misisipės intaku Raudonąja upe.

Upė prasideda susiliejus Bua de Sju ir Oter Teilo upėms. Teka į šiaurę Centrinėmis lygumomis, Raudonosios Upės slėniu, sudaro sieną tarp Minesotos ir Šiaurės Dakotos. Įteka į Vinipego ežerą, sudaro Netlio maršas (pelkynus).

Didžiausi intakai – Šajenas, Asiniboinas (kairieji).

Vidurupis ir žemupys laivuojamas. Prie Raudonosios upės įsikūrę miestai Vohpitonas, Brekenridžas, Fargas, Murhydas, Grand Forksas (JAV), Vinipegas (Kanada).

## Šaltiniai
Sekundmajoras

**Sekundmajoras** () – 1731–1796 Rusijos  imperijos kariuomenėje buvęs karininko laipsnis, aukštesnis už kapitono, bet žemesnis už premjermajoro.

Sekundmajorai būdavo premjermajorų pavaduotojai arba vadovaudavo batalionams. Vėliau premjermajoro ir sekundmajoro laipsnius pakeitė vienas majoro laipsnis.
Raudonoji upė

**Raudonoji upė** gali reikšti šias upes:
* Hongha – upė Vietname;
* Kyzyl Irmakas – upė Turkijoje;
* Šiaurės Raudonoji upė – upė JAV ir Kanadoje;
* Raudonoji upė (Misisipė) – upė JAV, Misisipės intakas.
Šviesos maskuotė

**Šviesos maskuotė** (, ) – kompleksas priemonių, leidžiančių paslėpti šviesą (paprastai sklindančią iš šviestuvų, žibintų, prožektorių) kaip demaskuojančius kariuomenės buvimo ar judėjimo, karinių ir civilinių objektų buvimo požymius.

Taikoma karo metu ar gresiant karo veiksmams. Plačiai naudota XX a., kad apsisaugoti nuo priešo aviacijos antpuolių, kuomet lakūnai orientuodavosi vizualiai. Šviesos maskuotė buvo svarbi ir pakrantės miestams ir gyvenvietėms, kurios turėjo apsisaugoti nuo priešo antvandeninių ir povandeninių laivų apšaudymo.

Šiais laikais, kai karinės navigacijos ir orientacijos priemonės ištobulintos, šviesos maskuotė mažai apsaugo nuo technologiškai pažangaus priešininko veiksmų.

Antro pasaulinio karo metu aviacijai rasti taikinius padėdavo ypatingi radijo navigacijos metodai (pvz., kryptingų besikertančių radijo bangų spindulių naudojimas), radarai oras - žemė (pvz., H2X radaras). Dabar šviesos maskuotė neapsaugo stacionarių taikinių nuo palydovinės (pvz., GPS) ir inercinės navigacijos priemones naudojančių raketų ir pan. ginklų.

Šviesos maskuotės priemonės:
* automobilių ir kitų transporto priemonių, kovos mašinų žibintų įtaisai, ribojantys šviesos pluošto sklidimą ar keičiantys spalvą (filtrai) į mažiau pastebimą
* užuolaidos ir kitos priemonės (pvz., langų stiklų užtepimas derva), kad nepraleistų šviesos iš transporto ir kovos mašinų, pastatų vidaus
* įtaisai, maskuojantys gamyklų, šiluminių elektrinių ir panašių įmonių kaminų liepsną ir žiežirbas
* įmonių, miestų ir gyvenviečių lauko apšvietimo išjungimas ar ribojimas (gali būti paliekamos tik signalinės šviesos ir šviesiniai užrašai)
* laivų signalinių šviesų išjungimas, vidaus šviesos maskavimas
* draudimas kūrenti laužus kariuomenės stovyklose ir ties judėjimo maršrutais
* ir t. t.
Semirečjės kazokų kariuomenė

**Semirečjės kazokų kariuomenė** () – 1867 m. įkurta kazokų kariuomenė, suformuota iš Sibiro kazokų kariuomenės 9-os ir 10-os pulkų apygardų. Buvo to meto Semirečjės srityje (dalis dabartinės Kirgizijos ir dalis dabartinės Kazachijos), centras buvo mieste Verne (, dabar – Almata).

Ši kazokų kariuomenė saugojo rytines Turkestano sienas, veikė kaip apsaugos kariuomenė, atliko kai kurias policines funkcijas. Jai per Semirečjės srities kariuomenės vadą (kuris kartu buvo ir skirtinis atamanas) vadovavo Vyriausia kazokų kariuomenių valdyba. Nuo 1899 m. Semirečjės srities kariuomenės vadas ir skirtinis atamanas buvo pavaldus Turkestano generalgubernatoriui.

XX a. pradžioje Semirečjės kazokų kariuomenė turėjo 4 šimtinių sudėties kavalerijos pulką. Karo metu ji turėjo suformuoti 3 kavalerijos pulkus ir 12 atskirųjų šimtinių.

Ši kazokų kariuomenė 1916 m. turėjo apie 45 tūkst. gyventojų, įsikūrusių 19 stanicų ir 15 nausėdijų. Semirečjės kazokai valdė apie 744 tūkst. hektarų žemės.

1917 m. iš 6107 tarnybai tinkamų kazokų kariuomenėje tarnavo 4167 kazokai. Po Spalio revoliucijos kazokai pasidalino – dalis palaikė bolševikus, dalis kovojo prieš. 1920 m. balandžio mėnesį Semirečjės kazokų kariuomenė buvo panaikinta.
Sibiro kazokų kariuomenė

**Sibiro kazokų kariuomenė** () – 1760 m. įkurta kazokų kariuomenė.
Apėmė Vakarų Sibirą ir Kazachstaną, centras buvo Omske. Buvo skirta ginti Sibiro pasienio įtvirtinimų liniją. Jos daliniai dalyvavo ne vienuose kariniuose veiksmuose – ekspedicijose į Vidurinę Aziją, Rusijos-Japonijos kare, Pirmajame pasauliniame kare.

XIX a. 3-iame dešimtmetyje kazokams skyrė daug žemių, ir jie virto ypatingu kariniu luomu.

1808 m. Sibiro kazokų kariuomenė turėjo 10 kavalerijos pulkų ir 2 artilerijos kuopas (iš viso apie 6000 kazokų), kurie gynė 124 pasienio įtvirtinimus. 1861 m. – 12 kavalerijos pulkų, 3 pėstininkų pusbatalionius ir raitąją artilerijos brigadą.

1867 m. iš Sibiro kazokų kariuomenės buvo atskirta Semirečjės kazokų kariuomenė.

1916 m. ši kazokų kariuomenė turėjo ~172 tūkst. žmonių. Kariuomenei vadovavo skirtinis kariuomenės atamanas, kuris kartu buvo Stepių generalgubernatorius ir Omsko karinės apygardos kariuomenės vadas.

XX a. pradžioje taikos metu ji turėjo 3 raitelių pulkus ir gvardijos pusšimtinę (virš 3 tūkst. karių). 1916 m. (karo metu) – 9 šešių šimtinių pulkus ir 9,5 atskirųjų šimtinių.

Po Spalio revoliucijos 1918 m. Sibiro kazokų kariuomenė suskilo, dalis kovojo už bolševikus, dalis – už Kolčiaką. 1920 m. Sibiro kazokų kariuomenė buvo panaikinta.

Subyrėjus TSRS Rusijoje Sibiro kazokų kariuomenė atsikūrė kaip visuomeninė organizacija.
NUTS:UK

**NUTS:UK** – JK suskirstymo į teritorinius statistinius vienetus sistema.

**[[NUTS]]**, pranc. *Nomenclature des Unités Territoriales Statistiques*, **Teritorinių statistinių vienetų nomenklatūra** – Europos Sąjungos unifikuota teritorijų skirstymo į regionus sistema, patvirtinta 2003 m. gegužės mėnesį Europos Parlamento ir Tarybos Reglamentu (EB) Nr. 1059/2003, galiojančiu nuo 2003 m. liepos 1 d.

## Jungtinės Karalystės padaliniai

* NUTS 1 lygmenyje dalijama į savivaldžias teritorijas: Velsą, Škotiją, Šiaurės Airiją ir Anglijos regionus.
* NUTS 2 lygmenį atitinka Anglijos ir Velso grafystės bei Škotijos žemės.
* NUTS 3 lygmenį sudaro metropolinės grafystės, savivaldžios teritorijos ir Šiaurės Airijos apskritys, kurios į smulkesnius administracinius vienetus toliau klasifikuojamos pagal Bendrijos Vietinių administracinių vienetų sistemą *LAU* ().

## NUTS kodai
Stanica

**Stanica** (, ) – kazokų kariuomenės administracinis vienetas, paprastai didelis kaimas su priklausomomis gyvenvietėmis – vienkiemiais (*hutorais*) ir nausėdijomis. Kazokų kariuomenė paprastai turėdavo nuo kelių iki keliolikos stanicų. Stanicos apygarda būdavo vadinama *stanicos jurtu*, o kazokų luomo žmonės, gyvenę jame, sudarydavo *stanicos bendruomenę*. Stanicos susirinkime bendruomenė rinkdavo stanicos valdybą – *stanicos atamaną*, jo padėjėją ir iždininką.

Šių dienų Rusijoje stanica yra viena iš kaimiškų gyvenviečių rūšių. Stanicos dydžiu neretai viršija nedidelius miestus. Pvz., stanicoje *Ordžonikidzevskaja* (*станица Орджоникидзевская*, Ingušija) 2002 m. gyveno 65,1 tūkst. žmonių.
Bua de Sju

**Bua de Sju** () – upė JAV, Minesotoje, Šiaurės ir Pietų Dakotoje; viena iš Raudonosios upės ištakų. Prasideda *U. S. Army Corps of Engineers* tvenkinyje ir teka į šiaurę, sudarydama Minesotos – Pietų Dakotos sieną. Prateka Traverso ir Mudo ežerus. Toliau sudaro Minesotos – Šiaurės Dakotos ribą. Ties Vehpitonu susilieja su Oter Teilu ir sudaro Šiaurės Raudonąją upę. Upės vaga daug kur kanalizuota. Svarbiausias intakas – Mustinka.
Serdiukai

**Serdiukai** () – XVII-XVIII a. kairiakrantėje Ukrainoje buvusių samdomų pėsčiųjų kazokų pulkų kareiviai.
Pirmą kartą serdiukų dalinius suformavo XVII a. pabaigoje. Jie buvo asmeninė Ukrainos etmono gvardija, saugojo jo rezidenciją, artileriją, karinius sandėlius. Algas mokėdavo iš etmono iždo.

Stiprėjant neramumas dėl feodalinio išnaudojimo serdiukus ėmė naudoti valstiečių ir paprastų kazokų riaušėms malšinti. 1726 m. carinės Rusijos vyriausybė, ribodama Ukrainos etmono valdžią, serdiukų dalinius išformavo.

## Kita apie serdiukus
Pagal žodį *serdiukas* atsirado populiarios rusiškos pavardės Serdiukas (*Сердюк*) ir Serdiukov (*Сердюков*)

Kompiuteriniame žaidime „Kazokai. Europos karai“ (*Cossacks: European Wars*) serdiukai yra vienas unikalių Ukrainos dalinių.
Rosario Flores

**Rosario Flores** (gimusi 1963 m. lapkričio 4 d.) yra garsi ispanų dainininkė ir aktorė, pelniusi du Lotynų Grammy apdovanojimus.

Rosario gimė Madride (Ispanija), garsios ispanų dainininkės, šokėjos ir aktorės Lola Flores ir žymaus ispanų dainininko ir flamenko bei rumbos muzikos gitaristo Antonio González šeimoje. Ji yra taip pat žymios ispanų dainininkės ir aktorės Lolita Flores ir dainininko, dainų autoriaus Antonio Flores sesuo.

Pirmosios dukters Rosario Flores susilaukė kartu su savo buvusiuoju draugu Carlos Orellana. 2006 m. sausio 21 d. per močiutės, Lola Flores gimtadienį, gimė dainininkės ir aktorės sūnus Pedro Antonio, kurio ji susilaukė nuo savo gyvenimo partnerio Pedro Lazaga, su kuriuo susipažino 2001 m., besifilmuodama garsiojoje Pedro Almodovar kino juostoje „Hable con ella“ („Pasikalbėk su ja“).

## Diskografija
* *Contigo Me Voy* 2006
* *De Mil Colores* 2003
* *Muchas Flores* 2001
* *Jugar A La Locura* 1999
* *Mucho por vivir* 1996
* *Siento* 1994
* *De Ley* 1992
* *Vuela De Noche*1984
* *¿Qué querrá decir esto?* 1976

## Nuorodos
*
Joan Plaza

**Žoanas Plasa Duranas** (*Joan Plaza Durán*, g. 1963 m. gruodžio 26 d. Barselonoje) – katalonų kilmės Ispanijos krepšinio treneris.

## Pasiekimai

* 2007 m. Ispanijos Karaliaus taurės vicečempionas
* 2007 m. ULEB taurės čempionas
* 2007 m. ULEB taurės geriausias treneris
* 2007 m. Ispanijos čempionas
* 2007 m. Ispanijos geriausias treneris
* 2013 m. LKL (Lietuva) čempionas

## Išnašos
NUTS:CH

**NUTS:CH** – Šveicarijos suskirstymo į teritorinius statistinius vienetus sistema.

**[[NUTS]]**, pranc. *Nomenclature des Unités Territoriales Statistiques*, **Teritorinių statistinių vienetų nomenklatūra** – Europos Sąjungos unifikuota teritorijų skirstymo į regionus sistema, patvirtinta 2003 m. gegužės mėn. Europos Parlamento ir Tarybos Reglamentu (EB) Nr. 1059/2003, galiojančiu nuo 2003 m. liepos 1 d. Tačiau Šveicarija nėra Europos Sąjungos narė, todėl jos suskirstymas pagal NUTS yra sąlyginis, naudojamas statistikos palyginimui.

Šveicarija apima visą NUTS 1 lygmenį. NUTS 2 lygmenyje šalis skirstoma į 7 regionus. NUTS 3 lygmenį atitinka kantonai.
Stambulo universitetas

**Stambulo universitetas** () – didžiausias bei žymiausias Turkijos universitetas. Jame studijuoja 70 000 studentų, dirba 6 000 mokslo darbuotojų. Rektorius – Mesut Parlak.

## Istorija
Stambulo universiteto pradžia – mokymo įstaigos veikla 1453 m. XIX a. studijų procesas vyko vienoje Istambulo aukštųjų mokyklų. 1933 m. Mustafa Kemal Atatiurkas visas mokslines įstaigas apvienijo bei įkūrė po vienu stogu. Taip atsirado šiuolaikinis Istambulo universitetas. Jame – 16 fakultetų.

## Nuorodos
* Stambulo u. tinklalapis
Teodulo perėja

**Teodulo perėja** (iki 1691 m. *Augsttaler perėja*) – 3 301 m aukščio perėja Alpėse, neapsitraukusi ledynais. Praeinama ištisus metus. Iš Italijos pusės ledo nėra. Perėja ypatinga savo aukščiu: jokia kita analogiška Alpių perėja nėra aukštesnė nei 2900 m. 1895 m. rasta iš Bretanės kildinamų archeologinių radinių, priskiriamų neolito laikotarpiui (4000–3500 m. pr. m. e.).
Ankaros universitetas

**Ankaros universitetas** () – valstybinis universitetas Turkijos sostinėje (Ankara), seniausia Ankaros aukštoji mokykla. Studentų skaičius – 45 000, dirba 3 720 mokslo darbuotojų (2006 m.). Universitete 15 fakultetų.

Ankaros universitetą 1936 m. įsteigė Mustafa Kemalis Atatiurkas.

## Nuorodos
* Oficiali svetainė